Plateselskapet BMG lot dem spille inn ti låter i studio og Ivar Dyrhaug, den gang direktør i Norsk Plateproduksjon, fattet interesse for bandet. De hadde skiftet navn til Pogo Pops og var utvidet med vokalist og rytmegitarist Dominic O'Fahey. Pogo Pops fikk platekontrakt med Norsk Plateproduksjon og begynte å spille inn debutalbumet med plateprodusent Yngve Sætre i Sigma Studio i Bergen.